Ingredjenti 4 qatgħat tal-aċċola 300g tadam sħiħ 200g basal tewm żejt taż-żebbuġa tazza nbid abjad qoxra ta' lumija meraq ta' lumija ħabaq tursin bżar midħun frisk u melħ Metodu Qaxxar il-basal ut-tewm u qatta f'biċċiet żgħar. Saħħan ftit żejt taż-żebbuġa ġo taġen u qalli l-basal u t-tewm. Żid il ħabaq. Aħsel u qatta t-tadam f'biċċiet żgħar. Żidu mat-taħlita tal-basal flimkien ma' tazza nbid abjad. Kompli sajjar għal ftit ħin, filwaqt li tħawwad ta' spiss. Ixgħel il-forn. Neħħi din iz-zalza mit-taġen u poġġi nofsha ġo dixx tal-forn. Neħħi x-xewk tal-ħut u qiegħed il-ħut fuq din iz-zalza. Ferra l-bqija taz-zalza fuq il-ħut. Ħokk qoxra ta' lumija, żid il-meraq tal-lumi u roxx ftit bżar u melħ. Sajjar fil-forn għal madwar 30 minuta. Servi bit-tursin imqatta fil-wiċċ.